## Labora col·labora amb la UV per a fomentar les vocacions STEM entre les dones jóvens

*** L’objectiu és millorar la qualitat de l’ocupació de les dones i fomentar l’elecció de professions relacionades amb la ciència i la tecnologia
* Labora subvencionarà amb 50.000 euros a la Universitat de València per a dur a terme accions de divulgació entra les jóvens**

El Consell ha aprovat el conveni de col·laboració entre Labora i la Universitat de València-Estudi General, per a fomentar les vocacions STEM (ciències, tecnologia, enginyeria i matemàtiques) entre les dones jóvens de la Comunitat Valenciana.

Amb la finalitat d’afavorir l’accés de les dones a ocupacions de més qualitat i fomentar l’elecció de professions relacionades amb la ciència i la tecnologia es realitzaran accions de divulgació de les disciplines STEM entre alumnat de centres públics de Secundària, Batxillerat i cicles formatius, així com accions de difusió d’estes disciplines, dirigides fonamentalment a les jóvens.

El conveni també inclou accions de formació per al personal de Labora, amb la finalitat de millorar les accions d’orientació laboral dirigida a estes àrees. Labora subvencionarà amb un import màxim de 50.000 euros la Universitat de València per a dur a terme estes accions.

Fecha: 14/10/2025